Ndotja e lumit Drina në Bosnje 
Ambientalistët thonë se çdo ditë në lumin Drina hidhen deri në 200 ton mbetje plastike
Në vend të riciklohen, mbeturinat po përfundojnë në pellgun e lumit Drina në Bosnje Hercegovinë. Dëmet që po i shkaktohen ujit dhe tokës janë të mëdha. Banorët ndihen të pashpresë nëse lumi ndonjëherë do të marrë pamjen që kishte dikur. Ambientalistët akuzojnë qeverinë ndërsa zyrtarët premtojnë se do të ballafaqohen me problemin, ndërkohë që gjendja e lumit që po shkatërrohet çdo ditë. Parë nga lart duket si një ishull. Por, pamja është dëshpëruese kur e shikon nga afër. Shishe plastike, makina të vjetra e të ndryshkura kanë përfunduar në pellgun e lumit Drina në Bosnje Hercegovinë, duke e kthyer atë në depo mbeturinash.Ambientalistët thonë se ndotja, tashmë ka mbërritur kulmin. thotë Anes Podiq, me “Eco Action”. Në fakt, egziston një arsye pse gjithë këto mbeturina përfundojnë në lum. Qytetarët nuk kanë ku t’i hedhin ato dhe për më tepër nuk ka kompani riciklimi në rajon. Prandaj lumi Drina ka marrë këtë pamje të shëmtuar. Por, vizitat e fundit të zyrtarëve japin shpresë për një zgjidhje të këtij problemi. Srebrenka Goliq është Ministër i Planifikimit dhe Mjedisit në Republika Serbska Ambientalistët shprehin domosdoshmërinë që banorëve të zonës t’u ofrohen shërbime të rregullta nga qeveria, për grumbullimin e mbeturinave. , thotë Anes Podiq, me “Eco Action”. Mbeturinat në lum, krijojnë vështirësi të shumta për ata që jetojnë nga peshkimi. Hamdija Kandiç thotë se një pjesë e mirë e peshqve janë zhdukur. Problemi i mbeturinave vazhdon të rritet, ndonëse zyrtarët lokalë thonë se çdo vit nxirren rreth 800 mijë ton mbetje. Lumi Drina rrejdh nëpër Bosnje Hercegovinë, Mal të Zi dhe Serbi. Dikur ky lum ishte i njohur për ujin e pastër dhe pamjen mahnitëse, duke tërhequr turistë të huaj. Probleme të ngjashme egzistojnë pothuajse në tërë Ballkanin Perëndimor, pasi këto vende kanë bërë pak për të ndërtuar një sistem efektiv të grumbullimit të mbeturinave dhe mbrojtjes së mjedisit. Shtetet e Ballkanit kërkojnë hyrje në Bashkimin Evropian, por gjendja në terren bie ndesh me ligjet dhe rregullat e familjes evropiane.